Ritratt: Unsplash .td_uid_2_609633339f4bd_rand.td-a-rec-img{text-align:left}.td_uid_2_609633339f4bd_rand.td-a-rec-img img{margin:0 auto 0 0} Tliet NGOs leħħnu ħsibijiethom dwar il-konsultazzjoni fuq it-tibdil fil-liġijiet li jirregolaw il-pussess, l-użu u t-tkabbir tal-kannabis f'Malta, u spjegaw li t-tipjip tal-kannabis jista' jagħmel ħsara lit-tarbija fil-ġuf. Il-Malta Unborn Child Platform, l-Assoċjazzjoni tal-Qwiebel u l-Kunsill Nazzjonali tan-Nisa stqarrew li jkun sew li qabel jipproċedi, il-Gvern jisma' b'attenzjoni l-fehmiet mhux biss ta' min juża s-sustanza, imma ta' kull min jintlaqat minn dil-kwistjoni, partikolarmant dawk li ġarrbu l-problema tad-dipendenza fuq il-kannabis, il-qraba, l-esperti mediċi u dawk li jaħdmu fir-riabilitazzjoni u anke l-pubbliku inġenerali. Apparti dawn, qalu t-tliet għaqdiet, hemm min jista' jkun affettwat imma leħen għad m'għandux, u dan hu t-tarbija fil-ġuf. Huma spjegaw li filwaqt li għad m'hemmx riċerka eżawrjenti dwar l-effetti tal-kannabis fuq il-ħajja umana li għadha ma twelditx, dak li huwa magħruf s'issa juri li t-tipjip tal-kannabis waqt it-tqala huwa assoċjat ma' ċans akbar li t-tarbija titwieled mejta. Skonthom, dan iċ-ċans jikber ġmielu mat-twelid ta' trabi li jiżnu inqas milli suppost. Qalu li barra minn hekk, jidher li hemm rabta bejn it-tipjip tal-ħaxixa u d-dewmien fl-iżvilupp tat-tarbija. Jista' jkun hemm ukoll diffikultajiet f'ċerti kapaċitajiet intellettwali bħall-memorja, il-flessibbiltà fil-ħsieb u l-awtokontroll fit-tfal wara t-twelid. Jidher li hemm anke xi sinjali li l-użu tal-kannabis waqt it-tqala jaf iżid il-periklu li t-tarbija jkollha problemi bl-awtiżmu. X'qalu l-Caritas, l-OASI u l-psikjatri? "Proposta li tinnormalizza l-użu tal-kannabis tista' tolqot ħażin lis- soċjetà" L-istqarrija tal-għaqdiet tkompli tgħid li hemm riċerka li turi li tfal li ommijiethom jużaw il-ħaxixa waqt it-tqala u li jitrabbew f'ambjent fejn kien ikun hemm użu mill-ħaxixa ibatu minn ħsara f'saħħithom li ma tissewwiex, għax hemm it-tendenza li jkunu aktar impulsivi u iperattivi meta mqabblin ma' tfal oħrajn. Hemm ukoll il-kwistjoni tal-ħsara fiżika li ssir lil dawk li jagħmlu użu mill-kannabis, pereżempju fil-pulmun. Huma sostnew li mara li se tkun se ssir omm trid tkun f'saħħitha kemm jista' jkun u mhux tajjeb li jingħadda l-messaġġ li l-użu ta' sustanzi li jagħmlu l-ħsara huwa permess għax ħafna minnu huwa dekriminalizzat. "L-aktar effett negattiv in-normalizzazzjoni ta' sustanza bi ħsara fiżika u mentali" L-għaqdiet semmew anke riċerka pjuttost riċenti li tindika li jista' jkun hemm modifikazzjonijiet epiġenetiċi, fil-moħħ u organi oħra, fost dawk li jużaw il-kannabis. Qalu li hemm il-possibbiltà li l-bidliet ta' ħsara li jsiru fuq il-ġenetika ta' dawk li jużaw il-kannabis jistgħu jkunu trażmessi lill-ulied, mhux biss mill-omm imma anke mill-missier. Issoktaw jgħidu li forsi l-aktar effett negattiv tal-liġijiet proposti huwa n-normalizzazzjoni ta' sustanza li l-użu tagħha jista' jkun ta' ħsara fiżika u mentali lil min jużaha u lil min ikollu konnessjoni mill-qrib ma' min jużaha. Fil-fehma tagħhom, f'Malta hawn biżżejjed sustanzi permessi li qabbdu l-għeruq fil-fond fil-ħajja ta' kuljum u mhux lakemm taqbad u tipprojbihom, u dawn joħolqu problemi soċjali u mediċi bħad-dipendenza. Għal dawn ir-raġunijiet, il-Malta Unborn Child Platform (MUCP) qed jappoġġja l-istqarrija konġunta tal-OASI, il-Caritas u l-Assoċjazzjoni tal-Psikjatri li turi kif il-ħafna mill-miżuri proposti jistgħu jirriżultaw fi ħsara lis-soċjetà u individwi vulnerabbli jekk jissarrfu f'liġi. X'qalu l-iskejjel tal-Knisja? Legalizazzjoni kannabis: L-iskejjel tal-Knisja jappellaw għal riċerka dwar ir-riskju ta' sustanzi .td_uid_3_609633339f795_rand.td-a-rec-img{text-align:left}.td_uid_3_609633339f795_rand.td-a-rec-img img{margin:0 auto 0 0}